somu9/iisc_mono_hindi_female huggingface dataset:
ऐसे बर्तनों में मठ्ठा, कढ़ी या खट्टे पदार्थ रखने पर वे कसैले हो जाते हैं| इसे टालने के लिए टिन की पर्त चढ़ाते हैं|
इस पद्धती में तांबा, एल्युमिनियम जैसी धातुओं पर विद्युत अपघटन द्वारा उनके ऑक्साइड की पतली मजबूत पर्त चढ़ाते हैं|
इसके लिए तांबा या एल्युमिनियम की वस्तू धनाग्र के रूप में उपयोग में लाई जाती है|
यह ऑक्साइड का लेप संपूर्ण पृष्ठभाग पर एक समान होने के कारण धातु का क्षरण रोकने में उपयोगी होता है|
उदाहरण; जब एल्युमिनियम का धनाग्रीकरण किया जाता है तब उस पर बनने वाली एल्युमिनियम आक्साइड की पतली पर्त के कारण पर्त के नीचे के एल्युमिनियम का आक्सीजन और पानी से संपर्क रूक जाता है| अतः आगे होने वाला आक्सीकरण रूक जाता है|
धनाग्रीकरण करते समय ऑक्साइड की अधिक मोटी पर्त बनाकर यह संरक्षण बढ़ाया जा सकता है
इस पद्धती में विद्युत अपघटन द्वारा कम अभिक्रियाशील धातु की अधिक अभिक्रियाशील धातु पर पर्त चढाई जाती है|
चांदी विलेपित चम्मच, सोना विलेपित गहने इत्यादि ये विद्युत विलेपन के उदाहरण हे|
वर्तमान काल में उपयोग में लाए जानेवाले अनेक धातुरूप पदार्थ ये संमिश्र स्वरूप में होते हैं| इसका महत्त्वपूर्ण उद्देश है धातओं के क्षरण की तीव्रता कम करना|
किसी धातु में निश्चित अनुपात में दूसरी धातु या अधातु मिलाकर बनने वाले समांगी मिश्रण को संमिश्र कहते हैं|
खाद्य पदार्थ, धागे, कागज, औषधियाँ, लकड़ी, ईंधन दैनिक उपयोग की ये वस्तुएँ अनेक प्रकार के यौगिकों से बनी हैं|
इन यौगिकों में समाविष्ट घटक तत्त्व कौन-से हैं? कार्बन यह तत्त्व आवर्तसारणी में किस समूह में हैं? कार्बन का इलेक्ट्रानिक संरूपण लिखकर कार्बन की संयोजकता कितनी है ? आपने पिछली कक्षा में देखा कि यौगिकों के दो महत्वपूर्ण प्रकार हैं, जैविक यौगिक और अजैविक यौगिक|
धातु, काँच और मिट्टी से बनी वस्तुएँ छोड़कर खाद्यपदार्थों से लेकर ईंधन तक अनेक वस्तुएँ जैविक यौगिकों से बनीं है| सभी जैविक यौगिकों का अतिआवश्यक तत्त्व कार्बन है|
करीब वर्ष पूर्व ऐसा माना जाता था कि जैविक यौगिक प्रत्यक्ष या अप्रत्यक्ष रूप से सजीवों से ही प्राप्त होते हैं|
ऐसे यौगिक जिनमें कार्बन यह मुख्य घटक तत्त्व होता है, कार्बनिक यौगिक कहलाते हैं|
परंतु ,इसे अपवाद हैं कार्बन डायऑक्साइड, कार्बन मोनॉक्साइड, कार्बाइड लवण, कार्बोनेट लवण व बायकार्बोनेट लवण ये कार्बन के अजैविक यौगिक हैं
पिछले अध्याय में आपने आयनिक यौगिकों के गुणधर्मों के विषय में पढ़ा|
आपने देखा कि आयनिक यौगिकों के द्रवणांक व क्वथनांक उच्च होते हैं और पिघली हुई तथा विलयन की स्थिति में आयनिक यौगिक विद्युतसुचालक होते हैं|
आयनिक यौगिक के ये गुणधर्म उनके आयनिक बंधों के आधार पर स्पष्ट होते है, ये भी आपने पढ़ा|
इससे यह स्पष्ट होता है कि कार्बनिक यौगिको में आंतरपरमाण्विक आकर्षण बल क्षीण होता है|
पिछली कक्षा में आपने विविध विलयनों की विद्युतसुचालकता का परीक्षण किया तब ग्लूकोज और यूरिया इन कार्बनिक यौगिकों में विद्युतसुचालकता नहीं दिखाई दी|
सामान्यतः अनेक कार्बनिक यौगिक विद्युत के कुचालक होत हैं इससे यह स्पष्ट होता है कि अधिकांश कार्बनिक यौगिकों की संरचना में आयनिक बंधों का अभाव होता है|
इसका यह अर्थ है कि कार्बनिक यौगिकों में रासायनिक बंध के कारण आयनों की निर्मिती नहीं होती|
पिछली कक्षा में आपने तत्त्वों के इलेक्ट्रनिक संरूपण और उनकी संयोजकता तथा आयनिक और सहसंयोजकीय बंध के विषय में अभ्यास किया है|
कार्बन परमाणु का इलेक्ट्रॉनिक संरूपण और बनने वाले सहसंयोजकीय बंध के विषय में भूमिका समझेंगे|
आपको मालूम है कि किसी परमाणु के बंध तैयार करने की जो प्रेरक शक्ति होती है वह है नज़दीक के राजवायु का स्थाई इलेक्ट्रॉनिक संरूपण प्राप्त करके स्थैर्यप्राप्त करना|
कार्बन के संयोजकता कवच में इलेक्ट्रॉन होने के कारण राजवायु का इलेक्ट्रॉनिक संरूपण प्राप्त करने के लिए कार्बन के पास अनेक विकल्प हो सकते हैं|
अतः अगला इलेक्ट्रॉन खोते समय पहले की अपेक्षा अधिक ऊर्जा लगने के कारण यह कार्य अधिक कठिन हो जाता है|
इसलिए कार्बन परमाणु राजवायु संरूपण प्राप्त करने का यह मार्गनहीं अपनाता|
संयोजकता कवच के एक के बाद एक ऐसे चार इलेक्ट्रॉन स्वीकार कर निऑन इस राजवायु का स्थाई संरूपण प्राप्त करना ः इस पद्धती में प्रत्येक नया इलेक्ट्रॉन स्वीकरते समय कार्बन परमाणु पर केवल ऋण आवेश बढ़ता जाता है|
अतः इलेक्ट्रॉन स्वीकारते समय बढ़े हुए प्रतिकर्षण बल को पराजित करने के लिए अधिकाधिक ऊर्जा लगने के कारण वह कार्य और अधिक कठिन हो जाता है|
इसलिए राजवायु संरूपण प्राप्त करने के लिए कार्बन परमाणु यह मार्गनहीं अपनाता|
संयोजकता कवच के चार इलेक्ट्रॉनों का अन्य परमाणुओं के चार संयोजकता इलेक्ट्रॉनों के साथ साझेदारी करके निऑन का संरूपण प्राप्त करना इस पद्धती में दो परमाणु एक-दूसरे के साथ संयोजकता इलेक्ट्रॉनों की साझेदारी करते हैं जिसमें साझेदारी किए गए इलेक्ट्रॉन दोनों परमाणुओं के अतिव्यापन हुए संयोजकता कवचों में समाविष्ट होते है|
जिससे प्रत्येक परमाणु राजवायु का संरूपण प्राप्त करता है और किसी भी परमाणु पर विद्युत आवेश का निर्माण नहीं होता|
अर्थात परमाणु विद्युतीय दृष्टिसे उदासीन होते हैं। इस सभी के कारण परमाणु स्थायित्व प्राप्त करता है
प्राचीन काल से ही पुष्पों के साथ मानव का एक निकटस्थ संबंध रहा है। मानव के लिए पुष्प सौंदर्य विषयक, आभूषणात्मक, सामाजिक, धार्मिक तथा सांस्कृतिक महत्त्व की वस्तु रहा है।
ये मानव द्वारा प्रेम, अनुराग, प्रसन्नता, विषाद एवं शोक आदि की अभिव्यक्ति को प्रदर्शित करने के प्रतीक रहे हैं। कम से कम ऐसे पाँच पुष्पों की सूची बनाएँ बगीचे में उगाया जाते हो।
आप पाँच उन पुष्पों का भी पता करें, जिन्हें आपके परिवार द्वारा सामाजिक एवं सांस्कृतिक उत्सवों के दौरान उपयोग किया जाता हो।
क्या आपने कभी पुष्पों की खेती या पुष्पकृषि के बारे में सुना है इसका क्या तात्पर्य है?
पादप में वास्तविक रूप से पुष्प विकसित होने से पूर्व यह तय हो जाता है कि पादप में पुष्प आने वाला हैं।
अनेकों हार्मोनल तथा संरचनात्मक परिवर्तनों की शुरुआत होने लगती है, जिसके फलस्वरूप पुष्पीय आद्यक के मध्य विभेदन एवं अग्रिम विकास प्रारम्भ होते हैं।
पुष्पक्रम की रचना होती है, जो पुष्पी कलिकाएँ और बाद में पुष्प को धारण करती हैं। पुष्प में नर एवं मादा जनन संरचनाएँ-पुमंग तथा जायांग विभेदित एवं विकसित रहती हैं।
कहलाता है तथा अंतिम सिरा सामान्यतः द्विपालिक संरचना परागकोश कहलाता है।
तंतु का समीपस्थ छोर पुष्प के पुष्पासन या पुष्पदल से जुड़ा होता है। पुंकेसरों की अगर आप दस पुष्पों से एक-एक पुंकेसर एकत्र करें और उन्हें एक स्लाइड पर रखें तो आप देखेंगे कि इनके आकार में बहुत भिन्नता है, जो प्रक्रुति में विद्यमान है।
एक विच्छेदन सूक्ष्मदर्शी से प्रत्येक पुंकेसर का सावधानीपूर्वक अवलोकन तथा स्पष्ट चित्र के माध्यम से विभिन्न पुष्पों में परागकोशों के जुड़ाव एवं आकार की व्यापकता को समझा जा सकता है।
एक प्रारूपिक आवृतबीजी परागकोश द्विपालित होते हैं। तथा प्रत्येक पाली में दो कोष्ठ होते हैं, अर्थात् ये द्विकोष्ठी होते हैं । प्रायः एक अनुलंब खांच प्रवारक को अलग करते हुए लंबवत् गुजरता है।
आइए प्रकार के ऊत्तकों तथा अनेक संयोजन को समझें। एक परागकोश की द्विपालित प्रकृति, परागकोश के अनुप्रस्थ काट में बहुत ही पृथक या सुव्यक्त होती है।
परागकोश एक चार दिशीय संरचना होती है, जिसमें चार कोनों पर लघुबीजाणुधानी समाहित होती है, जो प्रत्येक पालि में दो होती हैं।
यह लघुबीजाणुधानी आगे विकसित होकर परागपुटी बन जाती है। यह अनुलंबवत् एक परागकोश की लंबाई तक विस्तारित होते हैं और परागकणों से ठसाठस भरे होते हैं।
लघुबीजाणुधानी की संरचना एक अनुप्रस्थ काट में, एक प्ररूपी लघुबीजाणुधानी बाह्य रूपरेखा में लगभग गोलाई में प्रकट होती है।
इसकी सबसे आंतरिक परत टेपीटम होती है। यह विकासशील परागकणों को पोषण देती है। टेपीटम की कोशिकाएँ सघन जीवद्रव्य से भरी होती हैं और सामान्यतः एक से अधिक केंद्रकों से युक्त होती है।
समूह जिसे बीजाणुजन ऊत्तक कहते हैं, लघुबीजाणुधानी के केंद्र में स्थित होता है।
लघुबीजाणुजनन जैसे-जैसे परागकोश विकसित होता है, बीजाणुजन ऊत्तकों की कोशिकाएँ अर्धसूत्री विभाजन द्वारा सूक्ष्म बीजाणु चतुष्टय बनाती हैं।
चतुष्टय की कोशिकाओं की सूत्रगुणता क्या होगी? जैसाकि बीजाणुजन ऊत्तक की प्रत्येक कोशिका एक लघुबीजाणु चतुष्टय की वृद्धि करने में सक्षम होती है।
प्रत्येक कोशिका एक सक्षम पराग मातृकोशिका होती है। एक पराग मातृकोशिका से अर्धसूत्री विभाजन द्वारा लघुबीजाणु के निर्माण की प्रक्रिया को लघुबीजाणुधानी कहते हैं।
जैसा कि लघुबीजाणु रचना के समय चार कोशिकाओं के समूह में व्यवस्थित होते हैं उन्हें लघुबीजाणु चतुष्टय/चतुष्क कहते हैं।
जैसे ही परागकोश परिपक्व एवं स्फुरित होता है तब लघुबीजाणु एक-दूसरे से विलग हो जाते हैं और परागकणों के रूप में विकसित हो जाते हैं।
प्रत्येक लघुबीजाणुधानी के अंदर कई हजार लघुबीजाणु और परागकण निर्मित होते हैं, परागकण जो परागकोश के स्फुटन के साथ मुक्त होते हैं।
परागकण नर युग्मकोद्भव का प्रतिनिधित्व करता है। यदि आप हिबिसकस या किसी अन्य पुष्प के खुले परागकोश को छूते हैं तो आप अपनी अंगुलियों में पीले रंग के पाउडर जैसे परागकणों को पाते हैं।
एक काँच की स्लाइड पर एक बूँद पानी डालकर उस पर यह परागकण छिड़कें और एक सूक्ष्मदर्शी में देखें।
आप निश्चित रूप से आश्चर्य चकित हो जाएँगे कि विभिन्न प्रकार की प्रजातियों के परागकण विन्यास आकार, रूप, रंग, एवं बनावट में भिन्न दिखते हैं परागकण सामान्यतः गोलाकार होते हैं, जिनका व्यास लगभग {२५}{पच्चीस} से {५०}{पचास} माइक्रोमीटर होता है इसमें सुस्पष्ट रूप से दो पर्तों वाली भित्ति होती है।
कठोर बाहरी भित्ति को बाह्यचोल कहते हैं जो कि स्पोरोपोलेनिन से बनी होती है, जो सर्वाधिक ज्ञात प्रतिरोधक कार्बनिक सामग्री है।
जहाँ पर स्पोरोपोलेनिन अनुपस्थित होते हैं। परागकण जीवाश्मों की भाँति बहुत अच्छे से संरक्षित होते हैं; क्योंकि उनमें स्पोरोपोलेनिन की उपस्थिति होती है।
बाह्यचोल में प्रतिमानों एवं डिजाइनों की एक आकर्षक सारणी प्रदर्शित की गई हैं । आप का क्या विचार है? बाह्यचोल सख्त होना चाहिए? जनन छिद्र के क्या कार्य हैं?
परागकण की आंतरिक भित्ति को अंतःचोल कहा जाता है। यह एक पतली तथा सतत् पर्त होती है जो सेलूलोज एवं पेक्िटन की बनी होती है।
परागकण का जीवद्रव्य एक प्लाज़्मा भित्ति से आवृत होता है। जब परागकण परिपक्व होता है तब उसमें दो कोशिकाएँ कायिक कोशिका तथा जनन कोशिका समाहित होती है ।
कायिक कोशिका बड़ी होती है जिसमें प्रचुर खाद्य भंडार तथा एक विशाल अनियमित आक्रुति का केंद्रक होता है। जनन कोशिका छोटी होती है तथा कायिक कोशिका के जीव द्रव्य में तैरती रहती है।
यह तुर्कु आक्रुति, घने जीवद्रव्य और एक केंद्रक वाला है। {60}{साठ} प्रतिशत से अधिक आवृतबीजी पादपों के परागकण इस दो कोशीय चरण में झड़ते या संगलित होते हैं।
शेष प्रजातियों में जनन कोशिका सम-सूत्री विभाजन द्वारा विभक्त होकर परागकण के झड़ने से पहले दो नर युग्मकों को बनाते हैं।
अनेक प्रजातियों के परागकण कुछ लोगों में गंभीर एलर्जी एवं श्वसनी वेदना पैदा करते हैं जो कभी-कभी चिरकालिक श्वसन विकार दमा, श्वसनी शोथ आदि के रूप में विकसित हो जाती है।
यह बताया जा सकता है कि भारत में आयातित गेहूँ के साथ आने वाली गाजर-घास या पार्थेनियम की उपस्थिति सर्वव्यापक हो गई हैं, जो परागकण एलर्जी कारक है।
परागकण पोषणों से भरपूर होते हैं। हाल के वर्षों में आहार संपूरकों के रूप में पराग गोलियों के लेने का प्रचलन बढ़ा है।
पश्चिमी देशों में; भारी मात्रा में पराग उत्पाद गोलियों एवं सीरफ के रूप में बाज़ारों में उपलब्ध हैं।
पराग खपत का यह दावा है कि यह खिलाड़ियों एवं धावक अश्वों की कार्यदक्षता में वृद्धि करता है ।
परागकण जब एक बार झड़ते हैं तो ये अपनी जीवनक्षमता खोने से पहले वर्तिकाग्र पर गिरते हैं जहाँ यदि आवश्यकता हुई तो निषेचन करते हैं।
आपके विचार से परागकण में जीवन क्षमता कितने समय तक रहती है?
कौन सा परागकण कितने समय तक जीवनक्षम रहता है, बहुत विविधताएँ पाई जाती हैं, बहुत हद तक यह विद्यमान तापमान एवं आर्द्रता पर निर्भर करता है।
कुछ अनाजों जैसे धान एवं गेहूँ में; परागकण अपनी जीवन क्षमता बहुत जल्दी लगभग तीस मिनट में ही खो देते हैं जबकि गुलाबवत् लेग्यूमिनोसी तथा सोलैनेसी आदि कुछ सदस्यों में परागकणों की जीवन क्षमता महीनों तक बनी रहती है।
आपने शायद सुना हो कि क्रित्रिम गर्भाधान के लिए मानव सहित बहुत से जानवरों के वीर्य / शुक्राणुओं का भंडारण किया जाता है।
बहुत से प्रजाति के परागकणों को द्रव नाइट्रोजन में कई वर्षों तक भंडारित करना सम्भव है।
इस प्रकार से भंडारित पराग का प्रयोग बीज भंडार की भाँति पराग भंडारों में किया जा सकता है।
जायांग पुष्प के स्त्री जनन अंग का प्रतिनिधित्व करता है। जायांग एक स्त्रीकेसर या बहु स्त्रीकेसर हो सकते हैं।
जहाँ पर ये एक से अधिक होते हैं; वहाँ स्त्रीकेसर आपस में संगलित हो सकते हैं या फिर वे आपस में स्वतंत्र ।
प्रत्येक स्त्रीकेसर में तीन भाग होते हैं , वर्तिकाग्र, वर्तिका, तथा अंडाशय । वर्तिकाग्र, परागकणों के अवतरण मंच का काम करता है। वर्तिका एक दीर्घीक्रुत पतला भाग है जो वर्तिका के नीचे होता है।
स्त्रीकेसर के आधार पर उभरा (फूला) हुआ भाग अंडाशय होता है। अंडाशय के अंदर एक गर्भाशयी गुहा होती है। गर्भाशयी गुहा के अंदर की ओर अपरा स्थित होती है।
गुरूबीजाणुधानी आइए एक प्ररूपी आवृत्तबीजी बीजांड की संरचना से परिचित होवेंं। बीजांड एक छोटी सी संरचना है जो एक वृंत या डंठल, जिसे बीजांडवृंत कहते हैं, द्वारा अपरा से जुड़ी होती है।
भ्रूणकोष के निर्माण का थोड़ा और विस्तार से अध्ययन करें क्रियाशील गुरूबीजाणु के केंद्रक समसूत्री विभाजन के द्वारा दो केंद्रकी बनाते हैं, जो विपरीत ध्रुवों को चले जाते हैं और दो -न्युकिल्येट भ्रूणकोष की रचना करते हैं।
दो अन्य क्रमिक समसूत्री केंद्रकीय विभाजन के परिणामस्वरूप चार -केंद्रीय और तत्पश्चात् आठ-केंद्रीय भ्रूणकेष की संरचना करते हैं।
यहाँ पर यह ध्यान देना महत्त्वपूर्ण है कि ये सूत्री विभाजन सही अर्थों में मुक्त केंद्रक है, जो केंद्रकीय विभाजन से तुरंत ही कोशिका भित्ति रचना द्वारा नहीं अनुपालित किया जाता है।
भ्रूणकोष के भीतर कोशिकाओं के वितरण का अवलोकन कीजिए। आठ में से छः -न्युक्लीआई भित्ति कोशिकाओं से घिरी होती हैं और कोशिकाओं में संयोजित रहते हैं।
शेष बचे दो न्युक्लीआई ध्रुवीय न्यूक्लीआई कहलाते हैं, जो अंडउपकरण के नीचे बड़े केंद्रीय कोशिका में स्थित होते हैं।
इस अंड उपकरण के अंतर्गत दो सहाय कोशिकाएँ तथा एक अंडकोशिका निहित होती है।
बीजांडद्वारी छोर, जिसे तंतुरूप समुच्चय कहते हैं, पर एक विशेष सहाय कोशिकीय स्थूलन होने लगता है जो सहाय कोशिकाओं में पराग नलिकाओं को दिशा निर्देश प्रदान करने में महत्त्वपूर्ण भूमिका निभाता है।
तीन अन्य कोशिकाएँ निभागीय छोर पर होती हैं, प्रतिव्यासांत कहलाती है। वृहद केंद्रीय कोशिका, जैसा कि पहले बताया गया है, में दो ध्रुवीय न्युकलीआई होती हैं।
चूँकि दोनों ही प्रकार के युग्मक अचल हैं अतः निषेचन संपन्न होने के लिए दोनों को ही एक साथ लाना होता है। यह कैसे सम्पन्न हो?
इस उद्देश्य की प्राप्ति के लिए परागण एक प्रक्रम है। परागकणों को स्त्रीकेसर के वर्तिकाग्र तक स्थानांतरण या संचारण को परागण कहा जाता है।
परागण की प्राप्ति के लिए पुष्पी पादपों ने एक आश्चर्यजनक अनुकूलन व्यूह विकसित किया है। ये परागण को प्राप्त करने के लिए बाह्य कारकों का उपयोग करते हैं। क्या आप इस समय अधिक से अधिक बाहरी कारकों की सूची बना सकते हैं?
परागण के प्रकार पराग के स्रोत को ध्यान में रखते हुए, परागण को तीन प्रकारों में बाँटा जा सकता है।
स्वयुग्मन एक ही पुष्प में परागकोश से वर्तिकाग्र तक परागकणों का स्थानांतर है । इस प्रकार का परागण उसी पुष्प के अन्दर होता है।
इस प्रकार के पुष्पों में स्वयुग्मन के लिए पराग एवं वर्तिकाग्र की विमुक्ति के लिए क्रमशः समकालिकता की आवश्यकता होती है।
उन्मील परागणी पुष्प सुनिश्चित रूप से बीज पैदा करते हैं। क्या आप सोचते हैं कि अनुन्मील्य पौधों को इससे फायदे हैं या हानि? क्यों?
सजातपुष्पी परागण एक ही पादप के एक पुष्प के परागणों का दूसरे पुष्प के वर्तिकाग्रों तक का स्थानांतरण है।
यद्यपि सजातपुष्पी परागण क्रियात्मक रूप से पर परागण है जिसमें एक कारक सम्मिलित होता है।
सजातपुष्पी परागण लगभग स्वयुग्मन जैसा ही है; क्योंकि इसमें परागकण उसी पादप से आते हैं।
परनिषेचन इसमें भिन्न पादपों के पराग कोश से भिन्न पादपों के वर्तिकाग्र तक परागकणों का स्थानांतरण होता है ।
मात्र यह ही केवल एक प्रकार का परागण है, जिसमें परागण के समय आनुवंशिकतः भिन्न प्रकार के परागकणों का आगमन होता है।
इस प्रकार की बहुत सारी प्रजातियों के परागकण लंबे, फीते जैसे होते हैं तथा जल के भीतर निष्क्रिय रूप से बहते रहते हैं, इनमें से कुछेक वर्तिकाग्र तक पहुँच जाते हैं और परागण पूरा होता है।
जल परागित अधिकतर प्रजातियों में परागकणों को पानी के भीतर गीले श्लेष्मक आवरण द्वारा संरक्षित रखा जाता है।
वायु एवं जल परागित पुष्प ना हो बहुत रंग युक्त होते हैं और ना ही मकरंद पैदा करते हैं। इसका कारण क्या हो सकता है?
अधिकतर पुष्पीय पादप परागण के लिए प्राणियों को परागण कर्मक/कारक के रूप में उपयोग करते हैं। मधुमक्िखयाँ, भौंरे, तितलियाँ, बर्र, चीटियाँ, शलभ या कीट, पक्षी तथा चमगादड़ आदि सामान्य परागणीय अभिकर्मक हैं।
प्रायः प्राणि परागित पादपों के पुष्प एक विशिष्ट प्रजाति के प्राणी के लिए विशेष रूप से अनुकूलित होते हैं।
अधिकतर कीट परागित पुष्प बड़े, रंगीन पूर्ण सुगंध युक्त तथा मकरंद से भरपूर होते हैं। जब पुष्प छोटे होते हैं तब अनेक पुष्प एक पुष्पवृंत में समूह बद्ध होकर अधिक उभर आते हैं।
प्राणी रंगों एवं/अथवा सुगंध के कारण पुष्पों की ओर आकर्षित होते हैं। मक्खियों एवं बीटलों से परागणित होने वाले पुष्प मलिन गंध स्रावित करते हैं, जिससे ये प्राणी आकर्षित होते हैं।
प्राणियों से भेंट जारी रखने के लिए पुष्पों को कुछ लाभ या पारितोषिक उपलब्ध कराना होता है। मकरंद और पराकण फूलों द्वारा प्रदत्त आम पारितोषिक हैं।
इस पारितोषिकों को पाने के लिए प्राणि आगंतुकों को परागकोश तथा वर्तिकाग्र के संपर्क में आना पड़ता है।
प्राणि के शरीर पर परागकणें का एक आवरण सा चढ़ जाता है, जो प्राणि परागित फ़ूलों में प्रायः चिपचिपा होता है। जब परागकणों से लिप्त प्राणि वर्तिकाग्र के संपर्क में आता है तो यह परागण पूरा करता है।
ठीक ऐसा ही एक सह-संबंध शलभ की एक प्रजाति और युका पादप के बीच होता है जहाँ दोनों ही प्रजाति-शलभ एवं पादप बिना एक दूसरे के बिना अपना जीवन चक्र नहीं पूरा कर सकते हैं।
इसमें शलभ अपने अंडे पुष्प के अंडाशय के कोष्ठक में देती है। जबकि इसके बदले में वह शलभ द्वारा परागित होता है। शलभ का लार्वा अंडे से बाहर तब आता है जब बीज विकसित होना प्रारंभ होता है।
क्यों न आप निम्नलिखित पादपों के पुष्पों का अवलोकन करें ? जैसे खीरा, आम, पीपल, धनिया, पपीता, प्याज, लोबिया, कपास, तंबाकू, गुलाब, नींबू, यूकेलिप्टस, केला आदि।
यह पता करने की कोशिश करें कि इन पुष्पों के पास कौन से प्राणि आते हैं और क्या वे परागण कर सकते हैं?
आप को धैर्य के साथ कुछ दिनों तक, भिन्न-भिन्न समयों पर उन्हें देखना होगा। आप यह देखने की भी कोशिश करें कि क्या उस पुष्प तक आने वाले प्राणि तथा एक पुष्प की विशिष्टता के बीच कोई सह सम्बद्धता है या नहीं ?
परागकोश एवं वर्तिकाग्र के संपर्क में आने वाले भ्रमणकर्ता प्राणी का ध्यानपूर्वक अवलोकन करें जो परागण को पूरा करता हो।
बहुत सारे कीट या भ्रमणकर्ता बिना परागण किए पराग या मकरंद का भक्षण कर लेते हैं। अतः ऐसे आगंतुकों या भ्रमणकारियों को पराग/मकरंद दस्यु के रूप में संदर्भित किया जाता है।
आप शायद परागणकारियों को पहचान सके या न पहचान सकें, पर आप निश्चित रूप से अपने प्रयास में आनंद प्राप्त करेंगे।
बहिःप्रजनन युक्तियाँ अधिकतर पुष्पीय पादप उभयलिंगी पुष्पों एवं परागकणों को उत्पन्न करते हैं जो बहुत हद तक उसी पुष्प के वर्तिकाग्र के संपर्क में आते हैं।
निरंतर स्व परागण के फलस्वरूप प्रजनन में अन्तः प्रजनन अवनमन होता है। पुष्पीय पादपों ने बहुत सारे ऐसे साधन या उपाय विकसित कर लिए हैं जो स्वपरागण को हतोत्साहित एवं परपरागण को प्रोत्साहित करते हैं।
कुछ प्रजातियों में पराग अवमुक्ति एवं वर्तिकाग्र ग्राह्यता समकालिक नहीं होती है या तो वर्तिकाग्र के तैयार होने से पहले ही पराग अवमुक्त कर दिए जाते हैं या फिर परागों के झड़ने से काफी पहले ही वर्तिकाग्र ग्राह्य बन जाता है।
कुछ प्रजातियों में परागकोश एवं वर्तिकाग्र भिन्न स्थानों पर अवस्थित होते हैं। जिससे उसी पादप में पराग वर्तिकाग्र के संपर्क में नहीं आ पाते हैं। दोनों ही युक्तियाँ स्वयुग्मन रोकती हैं। अन्तः प्रजनन रोकने का तीसरा साधन स्व-असामंजस्य है।
अन्य बहुत सारी प्रजातियों जैसे पपीता में नर एवं मादा पुष्प भिन्न पादपों पर होते हैं अर्थात् प्रत्येक पादप या तो मादा या नर है । यह परिस्थिति स्वपरागण तथा सजातपुष्पी परागण दोनों को अवरोधित करती हैं।
प्रायः गलत प्रकार के पराग भी उसी वर्तिकाग्र पर आ पड़ते हैं । स्त्रीकेसर में यह सक्षमता होती है कि वह पराग को पहचान सके कि वह उसी वर्ग के सही प्रकार का पराग है या फिर गलत प्रकार का है।
यदि पराग सही प्रकार का होता है तो स्त्रीकेसर उसे स्वीकार कर लेता है तथा परागण-पश्च घटना के लिए प्रोत्साहित करता है जो कि निषेचन की ओर बढ़ता है।
यदि पराग गलत प्रकार का होता है तो स्त्रीकेसर वर्तिकाग्र पर पराग अंकुरण या वर्तिका में पराग नलिका वृद्धि रोककर पराग को अस्वीकार कर देता है।
एक स्त्रीकेसर द्वारा पराग के पहचानने की सक्षमता उसकी स्वीकृत्ति या अस्वीकृत्ति द्वारा अनुपालित होती है, जो परागकणों एवं स्त्रीकेसर के बीच निरंतर संवाद का परिणाम है।
इस संवाद की मध्यस्थत स्त्रीकेसर तथा पराग के रासायनिक घटकों के संकर्षण द्वारा होता है। अभी हाल ही में कुछ वनस्पति विज्ञानियों ने स्त्रीकेसर एवं पराग के घटकों को पहचाना है तथा उनके बीच संकर्षण को स्वीकृति या अस्वीकृति के अनुपालन से जाना है।
पराग नलिका वर्तिकाग्र तथा वर्तिका के ऊतकों के माध्यम से वृद्धि करती है और अंडाशय तक पहुँचती है । आप याद करें कि कुछ पादपों में परागकण दो कोशीय स्थिति में झड़ते हैं।
इस प्रकार के पादपों में जनन कोशिका विभाजित होती है और वर्तिकाग्र में, परागनलिका की वृद्धि के दौरान दो नर युग्मकों की रचना करती है।
जिन पादपों में पराग तीन कोशीय स्थिति में होते हैं, वहाँ परागनलिका शुरूआत से ही दो नर युग्मकों को ले जाती है।
परागनलिका अंडाशय में पहुँचने के पश्चात्, बीजांड द्वार के माध्यम से बीजांड में प्रविष्ट करती है और तत्पश्चात् तंतुमय समुच्चय के माध्यम से एक सहाय कोशिका में प्रविष्ट करती है ।
वर्तिकाग्र पर पराग अवस्थित होने से लेकर बीजांड में पराग नलिका के प्रविष्ट होने तक की सभी घटनाओं को परागस्त्रीकेसर संकर्षण के नाम से संबोधित किया जाता है।
जैसा कि पहले भी बताया गया है पराग-स्त्रीकेसर संकर्षण एक गतिक प्रक्रम है जिसमें पराग पहचान के साथ पराग को प्रोन्नति या अवनति द्वारा अनुपालन सम्मिलित है।
इस क्षेत्र के बारे में ज्ञान प्राप्त करने से पादप प्रजनकों को पराग-स्त्रीकेसर संगर्षण के हेर-फेर में, यहाँ तक कि अयोग्य परागण से अपेक्षित संकर प्राप्त करने में मदद प्राप्त होगी।
आप एक काँच की पट्टी पर जल शर्करा घोल की एक बूँद पर मटर, चना , क्रोटालेरिया , बालसम तथा विनका के पुष्पों से कुछ पराग झाड़ कर गिराने के पश्चात् पराग जनन का अध्ययन आसानी के साथ कर सकते हैं।
स्लाइड पर इन्हें रखने के पन्द्रह से तीस मिनट के बाद स्लाइड को कम शक्ति के लेंस वाले सूक्ष्मदर्शी यंत्र पर रखकर अवलोकित करें। बहुत संभव है कि आप परागकणों से निकलती हुई पराग नलिकाओं को देख पाएँ।
यदि कोई मादा जनक द्विलिंगी पुष्पधारण करता है तो पराग के प्रस्फुटन से पहले पुष्प कलिका से पराग कोश से निष्कासन हेतु एक जोड़ा चिमटी का इस्तेमाल आवश्यक होता है।
इस चरण को विपुंसन के रूप में संदर्भित किया जाता है। विपुंसित पुष्पों को उपयुक्त आकार की थैली से आवृत किया जाना चाहिए जो सामान्यतः बटर पेपर की बनी होती है।
ताकि इसके वर्तिकाग्र को अवांछित परागों से बचाया जा सके। इस प्रक्रम को बैगिंग कहते हैं।
जब बैगिंग पुष्प का वर्तिकाग्र सुग्राह्यता को प्राप्त करता है तब नर अभिभावक से संग्रहीत पराग कोश के पराग को उस पर छिटका जाता है और उस पुष्प को पुनः आवरित करके, उसमें फ़ल विकसित होने के लिए छोड़ दिया जाता है।
यदि मादा जनक एकलिंगीय पुष्प को पैदा करता है, तो विपुंसन की आवश्यकता नहीं होती है। पुष्पों के खिलने से पूर्व ही उन्हें आवृत कर दिया जाता है।
जब वर्तिकाग्र सुग्राह्य बन जाता है तब अपेक्षित पराग के उपयोग द्वारा परागण करके पुष्प को पुनः आवृत कर दिया जाता है।
एक सहायकोशिका में प्रवेश करने के पश्चात् पराग नलिका द्वारा सहायकोशिका के जीव द्रव्य में दो नर युग्मक अवमुक्त किए जाते हैं।
इनमें से एक नर युग्मक अंड कोशिका की ओर गति करता है और केंद्रक के साथ संगलित होता है, जिससे युग्मक संलयन पूर्ण होता है। जिसके परिणाम में एक द्विगुणित कोशिका युग्मनज की रचना होती है।
दूसरा नर युग्मक केंद्रीय कोशिका में स्थित दो ध्रुवीय न्युक्लिकी ओर गति करता है और उनसे संगलित होकर त्रिगुणित बनाता है।
जैसा कि इसके अन्तर्गत तीन अगुणितक न्युक्ली सम्मिलित होते हैं। अतः इसे त्रिसंलयन कहते हैं । चूँकि एक भ्रूण पुटी में दो प्रकार के संलयन , युग्मकसंलयन तथा त्रिसंलयन स्थान लेते हैं अतः इस परिघटना को दोहरा निषेचन कहा जाता है।
त्रिसंलयन के पश्चात् केंद्रीय कोशिका प्राथमिक भ्रूणपोष कोशिका बन जाती है तथा भ्रूणपोष के रूप में विकसित होने लगती है जबकि युग्मनज एक भ्रूण के रूप में विकसित होता है।
इन ऊतकों की कोशिकाएँ संरक्षित खाद्य सामग्री से पूरित होती हैं और विकासशील भ्रूण की पोषकता के लिए उपयोग किए जाते हैं।
सर्वाधिक सामान्य प्रकार के प्राथमिक भ्रूणपोष केंद्रक नामक भ्रूणपोष विकास उत्तरोत्तर केंद्रकी विभाजन से गुजर कर मुक्त न्यूक्ली के रूप में पैदा होता है।
कोशिकीकरण से पहले मुक्त न्युक्लीआइयों की संख्याओं में व्यापक भिन्नता होती है। एक कच्चे नारियल का पानी, जिससे आप परिचित हैं, और कुछ नहीं भी, बल्कि यह मुक्त केंद्रकी भ्रूणपोष है और इसके आस-पास का सफेद गूदा कोशकीय भ्रूणपोष होता है।
यदि अरंडी, मटर, सेम, मूँगफली आदि के बीज या नारियल के फल को खोले और प्रत्येक के भ्रूणपोष को देखें और पता करें, क्या भ्रूण पोष अनाजों गेहूँ, चावल तथा मक्का में विद्यमान है?
भ्रूण भ्रूणकोश या पुटी के बीजांडद्वारी सिरे पर विकसित होता है; जहाँ पर युग्मनज स्थित होता है। अधिकतर युग्मनज तब विभाजित होते हैं जब कुछ निश्चित सीमा तक भ्रूणपोष विकसित हो जाता है।
यह एक प्रकार का अनुकूलन है ताकि विकासशील भ्रूण को सुनिश्चित पोषण प्राप्त हो सके। यद्यपि बीज में व्यापक भिन्नता होती है।
एक प्ररूपी द्विबीजपत्री भ्रूण में एक भ्रूणीय अक्ष तथा दो बीजपत्र समाहित होते हैं।
बीजपत्र के स्तर से ऊपर भ्रूणीय अक्ष की प्रोटीन बीजपत्रोपरिक होती है जो प्रांकुर या स्तंभ सिरे पर प्रायः समाप्त होती है।
बीजपत्राधार में बीजपत्रों के स्तर से नीचे बेलनाकार प्रोटीन, जो कि मूलांत सिरा या मूलज के शीर्षांत पर समाप्त होती है। यह मूलशीर्ष एक ढक्कन द्वारा आवृत होती है, जिसे मूल गोप कहते हैं।
एकबीजपत्रीय-भ्रूण केवल एक बीजपत्र होता है। घास परिवार में बीजपत्र को स्कुटेलम कहते हैं।
जो भ्रूणीय अक्ष के एक तरफ स्थित होता है। इसके निचले सिरे पर भ्रूणीय अक्ष में एक गोलाकार और मूल आवरण एक बिना विभेदित पर्त से आवृत्त होता है।
जिसे मूलाकुंर चोल कहते हैं। स्कुटेलम के जुड़ाव के स्तर से ऊपर, भ्रूणीय अक्ष के भाग को बीज पत्रोपरिक कहते हैं।
बीजपत्रोपरिक में प्ररोह शीर्ष तथा कुछ आदि कालिक पर्ण होते हैं, जो एक खोखला-पणीर्य संरचना को घेरते हैं, जिसे प्रांकुरचोल कहते हैं।
जल में कुछ बीजों जैसे कि गेहूँ, मक्का, मटर, चना, मूंगफली को रात भर पानी में भिगोएँ। इसके बाद बीजों को छीलें और खोलें तथा भ्रूण एवं बीज के विभिन्न भागों का अवलोकन करें।
आवृतबीजियों में, लैंगिक जनन का अंतिम परिणाम बीज होता है। इसको प्रायः एक निषेचित बीजांड के रूप में वर्णित किया जाता है। बीज फलों के अंदर पैदा होते हैं।
एक बीज में विशिष्ट रूप से बीज आवरण, बीजपत्र तथा एक भ्रूण अक्ष समाहित होता है। भ्रूण का बीजपत्र एक सरल संरचना होती है।
प्रायः आरक्षित आहार भंडारण के कारण फूली हुई एवं स्थूल होती है । परिपक्व बीज गैर-एल्बुमिनस अथवा एल्बुमिनस रहित हो सकता है।
गैर-एल्बुमिनस बीज में अवशिष्ट भ्रूणपोष नहीं होता है; क्योंकि भ्रूण विकास के दौरान यह पूर्णतः उपभुक्त कर लिया जाता है । एल्बुमिनस बीजों में भ्रूणपोष का कुछ भाग शेष रह जाता है क्योंकि भ्रूण विकास के दौरान इसका पूर्णतः उपभोग नहीं हो पाता है ।